भगवान जगन्नाथ बीमार क्यों होते हैं?
उड़ीसा प्रान्त में जगन्नाथ पूरी में जगन्नाथ के एक भक्त माधवदास जी थे। माधवदास जी अकेले रहते है और भगवन का भजन किया करते थे। हर रोज श्री प्रभु नाथ जगन्नाथ का दर्शन किया करते थे और अपनी मस्ती में मस्त रहते थे। वे सांसारिक जीवन से कोई मोह माया नहीं रखते थे वे किसी से लेना देना नहीं रखते थे प्रभु माधवजी के साथ अनेक लीलाए किया करते थे। एक दिन अचानक माधवजी की तबियत खराब हो गयी। उन्हें उलटी दस्त रोग हो गया। वह बहुत ही कमजोर हो गए और उठने बैठने में उन्हें समस्या होने लगी। माधव जी अपना कार्य स्वयं किया करते थे जो व्यक्ति उनकी मदद करने आता था तो वह उनसे कहते थे की भगवन जगन्नाथ उनकी स्वयं रक्षा करेंगे। देखते ही देखते माधव जी की तबियत इतनी खराब हो गयी की वह अपना मल मूत्र अपने वस्त्र में त्याग दिया करते थे। तब स्वयं जगन्नाथ सेवक के रूप में माधव के पास उनकी सेवा करने के लिए पहुंचे। माधवजी के गंदे वस्त्र जगन्नाथ अपने हाथो से साफ़ किया करते थे और उन्हें भी स्वच्छ किया करते थे। जितनी सेवा भगवन जगन्नाथ किया करते थे शायद ही कोई व्यक्ति कर पाता। जब माधवदास जी स्वस्थ हुए और उन्हें होश आया तो भगवन जगन्नाथ को इतनी सेवा करते देख वे तुरंत पहचान गए की यह मेरे प्रभु है। एक दिन श्री माधवजी ने प्रभु से पूछा आप त्रिभुवन के मालिक हो स्वामी हो आप चाहते तो मेरा यह रोग भी दूर कर सकते थे रोग दूर कर देते तो यह सब नहीं करना पड़ता। तब जगन्नाथ स्वामी जी ने कहा की देख माधव मुझसे भक्तो का कस्ट नहीं देखा जाता इसी कारन तुम्हारी सेवा मेने स्वयं की। जो कष्ट होता है उससे तो भोगना ही पड़ता है। अगर उसको इस जन्म में नहीं काटा गया तो उसको भोगने के लिए तुम्हे अगला जन्म लेना पड़ेगा और में यह नहीं चाहता की मेरे भक्तो को कष्ट के कारण अगला जन्म लेना पड़े इसलिए मेने तुम्हारी सेवा की लेकिन अगर फिर भी तुम कह रहे हो तो भक्त की बात भी नहीं टाल सकते। अब तुम्हारे दर्द में यह 15 दिन का रोग और बचा है इसलिए 15 दिन का रोग तुम मुझे दे दो। 15 दिन का वह रोग जगन्नाथ जी ने ले लिया तब से 15 दिन भगवन बीमार रहते है।